U-I-67/01
Natisni
Opravilna št.:
U-I-67/01
Datum odločitve:
24. 5. 2001
Objavljeno:
OdlUS X, 106
ECLI:
ECLI:SI:USRS:2001:U.I.67.01
Akt:
Splošna kolektivna pogodba za gospodarstvo (Uradni list RS, št. 39/93), 2. odst. tč. C
Izrek:
Pobuda za začetek postopka za oceno ustavnosti drugega odstavka točke C poglavja o veljavnosti Splošne kolektivne pogodbe za gospodarstvo (Uradni list RS, št. 39/93) se zavrže.
Evidenčni stavek:
Ustavno sodišče ni pristojno za oceno ustavnosti Splošne kolektivne pogodbe za gospodarske dejavnosti.
Geslo:
Ustavno sodišče, ponovno odločanje o isti zadevi.
Izkazani pravni interes kot procesni pogoj za začetek postopka pred Ustavnim sodiščem na podlagi pobude.
Ustavno sodišče, nepristojnost za presojo ustavnosti in zakonitosti kolektivne pogodbe.
Kolektivna pogodba, splošna, za gospodarstvo.
Pravna podlaga:
Zakon o Ustavnem sodišču (ZUstS), 24., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Marko Jevnikar, Maribor
Datum vloge:
29. 3. 2001
Vrsta odločitve:
sklep
Vrsta rešitve:
zavrženje
Dokument:
US20807
Dokument v PDF obliki:
U-I-67-01.pdf
116 KB
Prenesite datoteko
U-I-67/01
24. 5. 2001
S K L E P
Ustavno sodišče je v postopku za preizkus pobude Marka Jevnikarja iz Maribora na seji dne 24. maja 2001
s k l e n i l o :
Pobuda za začetek postopka za oceno ustavnosti drugega odstavka točke C poglavja o veljavnosti Splošne kolektivne pogodbe za gospodarstvo (Uradni list RS, št. 39/93) se zavrže.
O b r a z l o ž i t e v
1. Marko Jevnikar daje pobudo za oceno ustavnosti drugega odstavka točke C poglavja o veljavnosti Splošne kolektivne pogodbe za gospodarstvo, ker meni, da razlikovanje med poslovodnimi delavci in delavci s posebnimi pooblastili na eni strani in drugimi delavci na drugi strani ni v skladu z 2. in 14. členom Ustave. Po njegovem mnenju se tudi poslovodni delavci in delavci s posebnimi pooblastili prištevajo v kategorijo uslužbencev, ki so v delojemalskem odnosu napram lastnikom .
Pravni interes utemeljuje s splošno in pavšalno navedbo, da izključitev veljavnosti kolektivne pogodbe za te delavce v delu, ki ureja plače in druge osebne prejemke, posega v njegove pravice in pravni položaj.
2. Ustavno sodišče je o enaki pobudi Marka Jevnikarja že odločalo in jo s sklepom št. U-I-210/94 z dne 5. 10. 1995 (OdlUS IV, 93) zavrglo zaradi neizkazanega pravnega interesa. Pri tem je navedlo: "Določba, s katero je za poslovodne delavce in delavce s posebnimi pooblastili in odgovornostmi izključena veljavnost splošne kolektivne pogodbe v delu, ki ureja plače in druge osebne prejemke, ne posega neposredno v pravice ali pravni položaj pobudnika. Njegovih pravic iz delovnega razmerja v ničemer ne spreminja dejstvo, da za plače poslovodnih delavcev in delavcev s posebnimi pooblastili in odgovornostmi veljajo posebni kriteriji v skladu z Dogovorom o kriterijih za individualne pogodbe o zaposlitvi poslovodnih delavcev in delavcev s posebnimi pooblastili in odgovornostmi v gospodarstvu (Uradni list RS, št. 23/95, v zvezi s 5. točko Dogovora med podpisniki Splošne kolektivne pogodbe za gospodarstvo, Uradni list RS, št. 39/93)."
3. Pobudnik tudi v tokratni pobudi z ničimer ne izkazuje pravnega interesa, kot ga za začetek postopka za presojo ustavnosti zahteva drugi odstavek 24. člen Zakona o Ustavnem sodišču (Uradni list RS, št. 15/94 - v nadaljevanju ZUstS).
Poleg tega je Ustavno sodišče kasneje sprejelo stališče (npr. sklep št. U-I-220/94 z dne 6. 2. 1997, OdlUS VI, 15 in sklep št. U-I-75/97 z dne 14. 5. 1997, OdlUS VI, 62), da sploh ni pristojno za oceno ustavnosti in zakonitosti kolektivnih pogodb. Zato je Ustavno sodišče pobudo zaradi neizpolnjenosti procesnih predpostavk zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan in dr. Lojze Ude. Sklep je sprejelo soglasno.
P r e d s e d n i k
Franc Testen